b'\n_START_ARTICLE_\nSpa (salut)\n_START_PARAGRAPH_\nUn spa \xc3\xa9s un establiment de salut que ofereix tractaments, ter\xc3\xa0pies o sistemes de relaxaci\xc3\xb3, utilitzant com a base principal l\'aigua. No hi ha un origen cert de la paraula "spa". Alguns ho atribueixen al poble belga de Spa, que era conegut en l\'\xc3\xa8poca romana pels seus banys, mentre que altres especulen que ve de l\'acr\xc3\xb2nim en llat\xc3\xad de la frase " salutem  per  aquam", \xc3\xa9s a dir, "salut mitjan\xc3\xa7ant l\'aigua". Tamb\xc3\xa9 es coneix com a spa a una piscina amb aigua calenta amb diferents broquets per hidromassatge, amb sistema d\'il\xc2\xb7luminaci\xc3\xb3 per cromoter\xc3\xa0pia i algunes, incorporen un sistema d\'inducci\xc3\xb3 de frag\xc3\xa0ncies per a proveir aromater\xc3\xa0pia a l\'aigua. La difer\xc3\xa8ncia principal entre un spa i un balneari o termes \xc3\xa9s que en els primers l\'aigua \xc3\xa9s de l\'aixeta, mentre en els \xc3\xbaltims l\'aigua t\xc3\xa9 propietats minero-medicinals. Segons la RAE, el terme Spa \xc3\xa9s un top\xc3\xb2nim en el seu origen, el d\'un centre termal situat a la prov\xc3\xadncia de Lieja (B\xc3\xa8lgica), fam\xc3\xb3s per les propietats curatives de les seves aig\xc3\xbces des de l\'\xc3\xa8poca romana. A partir del segle XVII - com documenta l\'Oxford English dictionnary - es generalitza com a nom com\xc3\xba per font termal o establiment balneari en angl\xc3\xa8s, spa, i d\'aqu\xc3\xad s\'est\xc3\xa9n a altres lleng\xc3\xbces. El seu \xc3\xbas en castell\xc3\xa0 \xc3\xa9s molt recent, de vegades amb maj\xc3\xbascula inicial, i altres tot en maj\xc3\xbascula spa, que alguns expliquen com un acr\xc3\xb2nim (salus per acquam). No hi ha motiu per emprar la maj\xc3\xbascula, si s\'ha lexicalitzat com nom com\xc3\xba, spa. En l\'actualitat, es diu de tots aquells establiments d\'oci i salut, on s\'utilitzen ter\xc3\xa0pies amb aigua, en les modalitats de piscines, jacuzzis, hot tub, fangs, dolls i sauna sense que utilitzin aig\xc3\xbces medicinals, en aquest cas es tractaria d\'un balneari. El concepte amb el temps s\'ha ampliat a altres t\xc3\xa8cniques com aromater\xc3\xa0pia, massatges de diferents tipus i Reiki.'